ફાઇનાન્સ કમિશન (નાણા પંચ) એક બંધારણીય સંસ્થા છે, જે કેન્દ્ર અને રાજ્યો વચ્ચે સંસાધનોનું એક સ્વતંત્ર મધ્યસ્થી છે. કમિશનનું મુખ્ય હાર્દ કેન્દ્રિય કરોનું એવી રીતે વિભાજન કરવાનું છે કે બંધારણની 7મી સુચિ પ્રમાણે કેન્દ્ર અને રાજ્યો તેમની સંબંધિત ખર્ચ જવાબદારીઓ નિભાવે. ભૂતકાળમાં નાણા કમિશને આ ભૂમિકા ભજવી હતી અને એક સંસ્થા તરીકે તેમણે બધા હિસ્સેદારો તરફથી ખૂબ જ આદર મેળવ્યો હતો. ભારતના સંઘીય નાણાકીય માળખામાંની એક મુખ્ય તાકાત તેનું સ્વતંત્ર ફાયનાન્સ કમિશન અને તેની આ દેશની સંઘીયતાને મજબૂત બનાવતી ભૂમિકા છે. કમિશનના આદેશને તેના "સંદર્ભની શરતો" (TOR) દ્વારા વ્યાખ્યાયિત કરવામાં આવે છે. 15મું નાણા પંચ (XV-FC)ની TORએ રાજ્યો વચ્ચે ગંભીર શંકા ઊભી કરી છે. 1971ને બદલે 2011ની વસ્તીના ઉપયોગના વિવાદને કારણે કેટલાક રાજ્યોને આવકમાંથી સાવ સામાન્ય હિસ્સો મળી શકે છે, TORનો કેન્દ્ર સરકારની તરફેણમાં ભારે ઝુકાવ થયો છે. જો 15માં નાણાપંચ દ્વારા કોઈ સંતુલિત વ્યૂ અપનાવવામાં ન આવે તો આ TOR દ્વારા આદેશ અને નિયંત્રણના સંબંધમાં પહેલેથી અતિક્રમિત કેન્દ્ર-રાજ્યના સંબંધ નિયંત્રણ અને અંકુશમાં રૂપાંતરિત થઈ જવાની સંભાવના છે. આયોજન પંચ નાબૂદ કર્યા પછીનું આ પહેલું નાણા પંચ હોવાથી કમિશનના આગ્રહવાળા માર્ગ સિવાયનો, કેન્દ્ર અને રાજયના સંસાધનો વિશે એક સર્વગ્રાહી અને સંતુલિત દ્રષ્ટિકોણ અપનાવવાની જરૂર છે.